钦定古今图书集成/理学汇编/文学典/第118卷 > 蒋山
## 钦定古今图书集成/理学汇编/文学典/第118卷 > 蒋山

按《广西通志》：山字静叟，恭城人。其先世广陵人。未冠
为名诸生，司理蒋屏凝子也。屡举不第，弃举子业，徜
徉山水间。喜读书，非沉痾不废吟咏。明末避乱，藏书
石洞，泣谓人曰：“某弃富贵，甘贫贱，呕心血而成书，使
后世有传之者，死且不朽矣。”与海内诸名公为诗友。
所著有《响远堂》《南游草》《爨桐蕉鹿》诗文若干卷。奇才
大志，特出一时。明季靖藩监国，征之不赴。未几，卒；为
后学所宗。